ปรับรัชโยธินเป็นวงเวียน
รื้อสะพานเสร็จเริ่มขุดอุโมงค์-ดีเดย์ 5 ทุ่ม 24 มกราคมนี้,เตรียมปรับจราจรแยกรัชโยธินเป็นระบบวงเวียน รับขุดอุโมงค์แทนสะพาน เริ่ม 5 ทุ่ม 24 ม.ค.นี้ รายงานข่าวจากการรถไฟฟ้าขนส่งมวลชนแห่งประเทศไทย (รฟม.) แจ้งถึงความคืบหน้าการรื้อถอนสะพานลอยข้ามแยกรัชโยธินว่า ขณะนี้บริษัท อิตาเลียนไทยฯ ผู้รับเหมาก่อสร้างรถไฟฟ้าสายสีเขียว สัญญาที่ 1 ช่วงหมอชิต-สะพานใหม่ ดำเนินการรื้อถอนโครงสร้างสะพานลอยข้ามแยกรัชโยธินเสร็จเรียบร้อยแล้ว เหลือเก็บทำความสะอาดและปรับพื้นที่รองรับการก่อสร้างอุโมงค์ทางลอดทดแทนสะพานลอยข้ามแยก ทั้งนี้ โครงสร้างสะพานที่รื้อถอนแล้วนั้น,สามารถนำไปประกอบติดตั้งใช้งานได้อีก ขณะนี้ได้นำไปเก็บไว้ที่ รฟม. เนื่องจากกรุงเทพมหานครไม่มีสถานที่จัดเก็บ ทั้งนี้การรื้อถอนสะพาน รฟม. ได้ขออนุญาต บช.น.ปิดการจราจร ตั้งแต่วันที่ 6 ธ.ค.59 ถึงวันที่ 7 ก.พ.60 ปรากฏว่า ผู้รับเหมาสามารถดำเนินการแล้วเสร็จก่อนกำหนด,สำหรับแผนการก่อสร้างอุโมงค์ทางลอดนั้น ผู้รับเหมาสามารถเริ่มงานได้ทันทีโดยไม่ต้องขออนุญาตกองบัญชาการตำรวจนครบาล (บช.น.) เพราะแผนจัดการจราจรที่เสนอไปนั้นได้ชี้แจง,ขั้นตอนการรื้อถอนสะพานลอยข้ามแยกรัชโยธิน รวมถึงแผนการก่อสร้างอุโมงค์ทางลอดตัวใหม่ควบคู่กันไปแล้ว เพียงแต่ก่อนดำเนินการจะต้องรายงานผลให้ทาง บช.น.รับทราบก่อนทุกครั้ง ทั้งนี้ตามขั้นตอนการก่อสร้างอุโมงค์ลอดทางแยก ผู้รับเหมาจะเริ่มขุดเจาะบริเวณกลางแยกก่อน โดยจะปรับการจราจรบริเวณแยกรัชโยธิน เป็นระบบวงเวียนแทนสี่แยกสัญญาณไฟ โดยช่องจราจรรอบวงเวียนจะมีขนาด 3 ช่องจราจร แต่ในทางปฏิบัติรถจะวิ่งจริงเพียง 2 ช่องจราจร เนื่องจากต้องใช้ความระมัดระวังมากกว่ารถทางตรง โดยจะเริ่มปรับจราจรเป็นระบบวงเวียน ตั้งแต่เวลา 23.00 น. วันที่ 24 ม.ค.60 นี้ เป็นต้นไป ขณะนี้อยู่ระหว่างติดตั้งป้ายประชาสัมพันธ์ตามจุดต่างๆก่อนถึงพื้นที่ก่อสร้างและรอบๆพื้นที่ให้ประชาชนรับทราบล่วงหน้าแล้ว.
เตรียมปรับจราจรแยกรัชโยธินเป็นระบบวงเวียน รับขุดอุโมงค์แทนสะพาน เริ่ม 5 ทุ่ม 24 ม.ค.นี้ รายงานข่าวจากการรถไฟฟ้าขนส่งมวลชนแห่งประเทศไทย (รฟม.) แจ้งถึงความคืบหน้าการรื้อถอนสะพานลอยข้ามแยกรัชโยธิน
แยกรัชโยธิน,ขุดอุโมงค์,วงเวียน,หมอชิต,สะพานใหม่